Vyhodnotenie pripomienkového konania
Návrh nariadenia vlády Slovenskej republiky o technických požiadavkách na stierače a ostrekovače motorových vozidiel

Spôsob pripomienkového konania: bežný postup (26.9.2005 do 17.10.2005)
Zoznam oslovených subjektov:  Úrad vlády SR, Úrad vlády SR - Inštitút pre aproximácu práva, podpredseda vlády SR a minister financií SR Ivan Mikloš, podpredseda vlády SR a minister spravodlivosti SR Daniel Lipšic, podpredseda vlády SR a minister hospodárstva SR Pavol Rusko,  podpredseda vlády SR pre európsku integráciu, ľudské práva a menšiny Pál Csáky, Ministerstvo zahraničných vecí SR, Ministerstvo hospodárstva SR, Ministerstvo obrany SR, Ministerstvo vnútra SR, Ministerstvo financií SR, Ministerstvo kultúry SR, Ministerstvo zdravotníctva SR, Ministerstvo práce, sociálnych vecí a rodiny SR, Ministerstvo školstva SR, Ministerstvo spravodlivosti SR, Ministerstvo životného prostredia SR, Ministerstvo pôdohospodárstva SR, Ministerstvo výstavby a regionálneho rozvoja SR, Najvyšší kontrolný úrad SR, Protimonopolný úrad SR, Úrad pre štátnu službu, Úrad jadrového dozoru SR, Úrad pre verejné obstarávanie, Štatistický úrad SR, Úrad geodézie, kartografie a katastra SR, Úrad pre normalizáciu, metrológiu a skúšobníctvo SR, Úrad priemyselného vlastníctva SR, Správa štátnych hmotných rezerv SR, Národná banka Slovenska.
Počet oslovených subjektov:	31	
Subjekty, ktoré nemali  pripomienky: Úrad vlády SR, podpredseda vlády SR pre európsku integráciu, ľudské práva a menšiny Pál Csáky, Ministerstvo zahraničných vecí SR, Ministerstvo životného prostredia SR, Ministerstvo výstavby a regionálneho rozvoja  SR, Ministerstvo zdravotníctva SR, Ministerstvo obrany SR, Ministerstvo kultúry SR, Ministerstvo spravodlivosti SR, Ministerstvo školstva SR, Protimonopolný úrad SR,  Úrad pre štátnu službu, Úrad geodézie, kartografie a katastra SR, Úrad priemyselného vlastníctva SR, Úrad jadrového dozoru SR, Úrad pre verejné obstarávanie, Správa štátnych hmotných rezerv SR, Národná banka Slovenska, Generálna prokuratúra SR
Subjekty, ktoré nezaslali  pripomienky:  Ministerstvo hospodárstva SR, Ministerstvo financií SR, Najvyšší kontrolný úrad SR
Počet vznesených zásadných pripomienok	2	
počet akceptovaných pripomienok	2 	
počet čiastočne akceptovaných pripomienok	-	
počet neakceptovaných pripomienok	-	
počet neaktuálnych pripomienok	- 	

Vysvetlivky k skratkám v tabuľke:
Z – zásadná
O – obyčajná
A – akceptovaná
C  - čiastočne akceptovaná 
N – neakceptovaná

Rezort		Typ	Vyh.	Spôsob vyhodnotenia	
Úrad vlády SR – sekcia Inštitút pre aproximáciu práva	§ 3 ods. 1:
V súlade so zaužívanou legislatívnou praxou a potrebou zabezpečenia právnej istoty užívateľa právneho predpisu nie je možné odkazom podľa § 3 ods. 3 zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení neskorších predpisov prebrať také ustanovenia príloh smernice, ktoré obsahujú tzv. „spätný odkaz“ na ustanovenia iných smerníc. Takéto ustanovenia je možné prebrať len do textu návrhu aproximačného nariadenia ako samostatnú prílohu, alebo je možné odkázať na slovenský právny predpis, ktorý tieto ustanovenia už prebral do nášho právneho poriadku. Príloha II smernice 78/318/EHS odkazuje na prílohu III smernice 77/649/EHS, ktorá bude transponovaná do slovenského právneho poriadku prostredníctvom odkazu podľa § 3 ods. 3 zákona č. 19/2002 Z. z. v § 3 ods. 1 nariadenia vlády Slovenskej republiky o technických požiadavkách na výhľad vodičov motorových vozidiel. Toto ustanovenie však komplexne preberá aj ďalšie dve prílohy smernice 77/649/EHS, a preto nie je možné dostatočne presne špecifikovať, kde bola prebratá príloha III smernice (a preto na ňu nie je možné ani konkrétne odkázať). Najlepším riešením sa javí prebratie prílohy III smernice 77/649/EHS do samostatnej prílohy k návrhu nariadenia vlády SR o technických požiadavkách na výhľad vodičov motorových vozidiel. Následne pri preberaní každej ďalšej smernice, ktorá na prílohu III smernice 77/649/EHS odkazuje, by bolo možné odkázať na prílohu k uvedenému nariadeniu vlády.
	O	ČA	Znenie § 3 ods. 1 a 2 je upresnené.	
	K § 4 ods. 4 písm. a):
Odkaz na „príslušné prílohy smernice 78/318/EHS“ je v rozpore so zásadou právnej istoty adresátov právneho predpisu. Technické požiadavky, ktoré má vozidlo spĺňať, aby udelenie typového schválenia nemohlo byť odmietnuté, je potrebné taxatívne vypočítať, príp. odkázať na ustanovenie navrhovaného právneho predpisu, v ktorom sú obsiahnuté. 	O	A	Znenie je upravené obdobne ako v ostatných aproximačných nariadeniach vlády.	
	K § 5 ods. 1:
Z dôvodu zabezpečenia právnej istoty je potrebné konkretizovať príslušný orgán štátnej správy. Preto navrhujeme za slová „Príslušný štátny orgán“ zaviesť odkaz a v poznámke pod čiarou uviesť príkladmo ustanovenia zákonov, v ktorých je tento štátny orgán vymedzený aj so svojimi kompetenciami.	O	A	Znenie je upravené obdobne ako v ostatných aproximačných nariadeniach vlády.	
	K § 5 ods. 2:   
V súlade s článkom 2 ods. 3 smernice Komisie 94/68/EHS sú členské štáty povinné udeliť typové schválenie ES pre typ stieračov a ostrekovačov určeným ako náhradné dielce do už používaných vozidiel, ak vyhovujú požiadavkám smernice, ktorá bola účinná v dobe, keď bolo vozidlo prvýkrát evidované. Toto ustanovenie nie je možné prebrať spôsobom navrhnutým v § 5 ods. 2 predkladaného nariadenia vlády. Na základe uvedeného žiadame, aby technické požiadavky, ktoré musia spĺňať náhradné dielce na staršie typy vozidiel, boli prebraté priamo do návrhu aproximačného nariadenia a to formou prílohy. 	O	ČA	Transpozičná príloha je upresnená. V Mimoriadnom vydaní Úradného vestníka EÚ sú publikované obe smernice, t. j. 78/318/EHS a jej novela 94/68/ES. Obe smernice obsahujú prílohy, v ktorých sú uvedené technické požiadavky.	
Ministerstvo financií SR	 Návrh odporúčam zosúladiť s čl. 2 ods. 2 Ústavy SR, pretože upravuje konanie štátneho orgánu (§ 4 ods. 13, § 5 a 6).
Návrh odporúčam zosúladiť s Legislatívnymi pravidlami vlády SR (§ 7, príloha) a s Prílohou č. 2 Legislatívnych pravidiel SR (úvodná veta).	O	ČA	Znenie § 4 ods. 13 je upresnené.
Nezavádzajú sa nové kompetencie štátnych orgánov.
Kompetencia štátneho dopravného úradu v oblasti typového schvaľovania podľa § 4 vychádza zo zákona č. 725/2004 Z.z., a to z § 99 písm. o) bod 2., § 5 ods. 5, 11 a 20, § 6 ods. 
5, 7 a 10, § 7 ods. 6, 9 a 13, § 8 ods. 10 a 17; kompetencie 
príslušných štátnych orgánov uvedených v § 5 vychádzajú 
z osobitných predpisov.
Pôvodný § 6 bol vypustený.	
Ministerstvo vnútra SR	Vzhľadom na to, že názov nariadenia hovorí všeobecne o stieračoch a ostrekovačoch, ale § 1 ods. 2 upresňuje, že sa jedná len o výhľad dopredu, teda o stierače a ostrekovače predného skla,  odporúčame minimálne v dôvodovej správe uviesť ktorá smernica Rady upravuje technické požiadavky na stierače a ostrekovače zadných skiel.	O	N	Legislatíva EÚ pre konštrukciu vozidiel neobsahuje technické požiadavky na stierače a ostrekovače zadných skiel.	
	K § 1 ods. 1: Žiadame na koniec ustanovenia § 1 ods. 1 doplniť slová: „a upravuje  podrobnosti o typovom schvaľovaní systémov stierania a systémov ostrekovania .“.
Túto pripomienku považujeme  za zásadnú.
Odôvodnenie: Pripomienka vychádza zo záverov z rozporového konania k trom návrhom aproximačných nariadení vlády Slovenskej republiky na vykonanie zákona                          č. 725/2005 Z.z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov, ktoré sa uskutočnilo 3. júna 2005 na Ministerstve dopravy, pôšt a telekomunikácií Slovenskej republiky.	Z	A	Upravené.	
	K § 1 ods. 2 a 3: Ustanovenie nemajú normatívny charakter a preto je ich potrebné vypustiť alebo ich preformulovať.	O	ČA	Ide o prevzatie  bodu 1 prílohy I smernice 78/318/EHS. Znenie § 1 ods. 2 a 3 je upravené.	
	K § 4 ods. 9: Je potrebné vypustiť druhú vetu ako nadbytočnú.	O	A	Upravené.	
	K § 4 ods. 13: Zo znenia odseku 13 nie je zrejmé, čo to majú byť za opatrenia, akou formou majú byť prijímané, voči komu majú smerovať, čo považujeme za netransparentné a v rozpore s čl. 2 ods. 2 Ústavy Slovenskej republiky. 
Túto pripomienku považujeme  za zásadnú.	Z	A	Znenie je upravené.	
	K § 5: Odsek 1 je potrebné začať slovom „Nemožno“.	O	N	Znenie je upravené obdobne ako v ostatných aproximačných nariadeniach vlády.	
	K § 6: Ustanovenie o oznamovaní prijatých právnych predpisov je potrebné preformulovať, tak aby vyjadrovalo skutočnosť, že ide o vydanie každého konkrétneho nariadenia, oznámenie jeho textu a všetkých ďalších zmien. V každom predkladanom návrhu nariadenia je uvedené rovnaké znenie tohto ustanovenia, čo nedáva zmysel.	O	Neaktuálne	Pôvodný § 6 bol vypustený.	
Ministerstvo pôdohospodárstva SR	K § 2 písm. a) bodu 2
Odporúčame  doplniť za názov smernice Rady 78/318/EHS odkaz na poznámku pod čiarou, v ktorej sa uvedie číslo úradného vestníka s dátumom publikácie v ňom uvedenej smernice v súlade so závermi rozporového konania medzi riaditeľmi sekcií SIAP:u  a MDPT SR, ktoré sa konalo 17.2.2005. 	O	N	Upravené obdobne ako v ostatných aproximačných nariadeniach. Spôsob zavedenia aproximačného odkazu podľa § 3 ods. 3 zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky priamo v texte (odkázať na prílohu smernice s uvedením plného znenia označenia smernice) bol dohodnutý s Úradom vlády Slovenskej republiky - Inštitútom pre aproximáciu práva a odsúhlasený na rokovaní Legislatívnej vlády Slovenskej republiky dňa 28.6.2005.	
	K § 5ods.1
Odporúčame špecifikovať príslušný štátny orgán, ktorému sa žiadosť predkladá.	O	A	Znenie je upravené.	
	K prílohe 
Odporúčame vypustiť za označením úradného vestníka, v ktorom bola uverejnená smernica Komisie 94/68/ES spojku „a“, keďže nasledujú dve spojky po sebe.	O	A	Upravené.	
Štatistický úrad 	Odporúčame v celom návrhu uvádzať odkaz na smernicu podľa § 3 ods. 3 zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky.	O	N	Podľa § 3 ods. 3 zákona č. 19/2002 Z. z. je možné formou 
aproximačného odkazu prebrať zo smernice ES prílohy 
upravujúce technické údaje, vzory tlačív.... Spôsob zavedenia 
aproximačného odkazu  podľa § 3 ods. 3 zákona č. 19/2002 Z. 
z., ktorým sa ustanovujú podmienky vydávania  
aproximačných nariadení vlády Slovenskej  priamo v texte 
(odkázať na prílohu smernice s uvedením plného znenia 
označenia smernice) bol dohodnutý s Úradom vlády SR – 
Inštitútom pre aproximáciu práva a odsúhlasený Legislatívnou radou vlády dňa 28.6.2005.	
Úrad pre normalizáciu, metrológiu a skúšobníctvo SR	K § 1 ods. 2 – vznešený účel navrhovaného právneho predpisu uvedený v tomto ustanovení navrhujeme nahradiť menej vznešeným, ale výstižnejším, ktorý je uvedený v prílohe smernice  Rady 78/318/EHS – Rozsah platnosti  v bode1.1.1.	O	A	Upravené.